CELEX: 62012TN0157
Language: mt
Date: 2012-04-05 00:00:00
Title: Kawża T-157/12: Rikors ippreżentat fil- 5 ta’ April 2012 — IFP Énergies nouvelles vs Il-Kummissjoni

23.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 184/15
            
         Rikors ippreżentat fil-5 ta’ April 2012 — IFP Énergies nouvelles vs Il-Kummissjoni
   (Kawża T-157/12)
   2012/C 184/27
   Lingwa tal-kawża: il-Franċiż
   
      Partijiet
   
   
      Rikorrent: IFP Énergies nouvelles (Rueil-Malmaison, Franza) (rappreżentanti: É. Morgan de Rivery u A. Noël-Baron, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla fl-intier tagħha d-Deċiżjoni tal-Kummissjoni C(2011) 4483 finali, tad-29 ta’ Ġunju 2011, rigward l-Għajnuna mill-Istat Nru C 35/2008 (ex NN 11/2008) mogħtija minn Franza lill-istabbiliment pubbliku “Institut Français du Pétrole”;
            
         
               —
            
            
               tikkundanna lill-Kummissjoni għall-ispejjeż kollha.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka ħames motivi.
   
               (1)
            
            
               L-ewwel motiv ibbażat fuq żball ta’ liġi, peress li l-Kummissjoni qabżet il-limiti li hija għandha sabiex tinterpreta d-dritt nazzjonali fil-kuntest tal-leġiżlazzjoni dwar l-għajnuna mill-Istat.
            
         
               (2)
            
            
               It-tieni motiv ibbażat fuq il-fatt li l-Kummissjoni ma stabbilietx l-eżistenza ta’ vantaġġ ekonomiku reali għar-rikorrent u għas-sussidjarji tiegħu rregolati mid-dritt privat.
            
         
               (3)
            
            
               It-tielet motiv ibbażat fuq ksur tal-Artikolu 107 TFUE, peress li r-riferiment fid-deċiżjoni kkontestata għall-Avviż fuq il-garanziji tal-2008 (1) ma huwiex biżżejjed, minnu nnifsu, sabiex juri l-eżistenza ta’ vantaġġ ekonomiku.
            
         
               (4)
            
            
               Ir-raba’ motiv ibbażat fuq żbalji manifesti ta’ evalwazzjoni fl-istabbiliment tal-allegat vantaġġ u tal-intensità tal-preżunta għajnuna mill-Istat.
            
         
               (5)
            
            
               Il-ħames motiv ibbażat fuq ksur tal-prinċipju ta’ proporzjonalità, minn naħa, billi l-ħolqien ta’ stabbiliment pubbliku ta’ natura industrijali u kummerċjali (SPIK) ġie ssuġġettat għal obbligu ta’ notifika minn qabel u, min-naħa l-oħra, billi ġew imposti kundizzjonijiet wisq onerużi.
            
         
      (1)  Avviż tal-Kummissjoni dwar l-applikazzjoni ta’ l-Artikoli [107 TFUE] u [108 TFUE] għall-għajnuna mill-Istat fil-forma ta’ garanziji (ĠU 2008, C 155, p. 10).